Document ID: /roh_data/filtered/fineweb-2-filterrobots_roh.jsonl.gz/63881

Scolaras e scolars adattads pon far en il 8. u 9. onn da scola in examen d'admissiun per la scola chantunala resp. per il gimnasi. Sin il stgalim superiur vegnan las scolaras ed ils scolars infurmads a temp e survegnan instrucziun d'approfundaziun voluntara. I dat er la pussaivladad da midar directamain suenter la 6. classa primara a la scola media. Er qua dovri in examen. Per ils uffants che han midà al gimnasi suenter la 6. classa primara, valan ils emprims trais onns dal gimnasi sco part dal temp da scola obligatoric.